
Iepirkuma Nr. CAIP 2024/49 nolikumam

projekts 
VISPĀRĪGĀ VIENOŠANĀS 
Par pirmsskolas izglītības pakalpojuma nodrošināšanu

Rīgā , 								       
Līguma parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums

Rīgas valstspilsētas pašvaldības  Izglītības, kultūras un sporta departaments, (turpmāk – Pasūtītājs), vienotais reģistrācijas numurs: 90011524360, juridiskā adrese Rātslaukums 1, Rīga, LV-1050, tā direktora p.i. Ivara Balamovska personā, kurš rīkojas saskaņā ar Rīgas domes 2023.gada 30.augusta iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 17.12.2009. nolikuma Nr.36 “Rīgas domes Izglītības, kultūras un sporta departamenta nolikums” 15.3.6.apakšpunktu no vienas puses un
pretendenti, kuri atbilstoši iepirkuma „Privātā pirmsskolas izglītības pakalpojuma iegāde projektā “Bērnu pieskatīšanas pakalpojums Rīgas valstspilsētas pašvaldībā”, identifikācijas Nr. CAIP 2024/49, (turpmāk– Iepirkums), rezultātiem ir ieguvuši tiesības noslēgt vispārīgo vienošanos (turpmāk – Vienošanās):
“Uzņēmuma nosaukums”, reģistrācijas Nr.___________, pilnvarotā pārstāvja vārds, uzvārds personā, kurš/a rīkojas saskaņā ar dokumenta nosaukums, kā privātas pirmsskolas izglītības iestādes “nosaukums”, Izglītības iestāžu reģistra reģistrācijas Nr. _____________, juridiskā adrese ______________, dibinātājs (turpmāk – Pakalpojuma sniedzējs),
“Uzņēmuma nosaukums”, reģistrācijas Nr.___________, pilnvarotā pārstāvja vārds, uzvārds personā, kurš/a rīkojas saskaņā ar dokumenta nosaukums, kā privātas pirmsskolas izglītības iestādes “nosaukums”, Izglītības iestāžu reģistra reģistrācijas Nr. _____________, juridiskā adrese ______________, dibinātājs (turpmāk – Pakalpojuma sniedzējs), no otras Puses
Pakalpojuma sniedzēji un Pasūtītājs, visi kopā turpmāk tekstā – Puses, kas saskaņā ar Centralizētās iepirkumu institūcijas - Rīgas valstspilsētas pašvaldības Centrālās administrācijas Iepirkumu pārvaldes (turpmāk – Institūcija) organizēta Iepirkuma rezultātā ir ieguvuši tiesības noslēgt Vispārīgo vienošanos saskaņā ar Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju"  4.3.6.6. pasākuma "Bērnu pieskatīšanas pakalpojumi" (turpmāk – Projekta) īstenošanas noteikumiem:
1. Vienošanās priekšmets
1.1. Vienošanās priekšmets ir nodrošināt pilnu licencētu pirmsskolas izglītības programmas apguvi Rīgas valstspilsētas pašvaldības (turpmāk – Pašvaldība) administratīvajā teritorijā deklarētiem bērniem (mērķa grupa – ģimenes, tai skaitā sociāli un ekonomiski mazaizsargāto personu grupas, kuras audzina pirmsskolas vecuma bērnus) vecumā līdz obligātās sagatavošanas pamatizglītības ieguves uzsākšanai, kuriem netiek nodrošināta vieta pirmsskolas izglītības programmas apguvei Pašvaldības pirmsskolas izglītības iestādē (turpmāk – Pakalpojums), saskaņā ar tehnisko specifikāciju (1.pielikums), atbilstoši noteiktajam pakalpojuma apjomam: 101 bērni.
1.2. Vienošanās 1.1. apakšpunktā noteiktais Pakalpojuma apjoms var mainīties, ņemot vērā bērnu skaita izmaiņas sākoties kārtējam mācību gadam, un to var precizēt, veicot grozījumus starp Pusēm noslēgtajā Pakalpojuma līgumā par pirmsskolas izglītības pakalpojuma nodrošināšanu (turpmāk – Pakalpojuma līgums).
1.3. Vienošanās nosaka kārtību, kādā Pasūtītājs Vienošanās darbības laikā izvēlēsies Pakalpojuma sniedzējus, kuri nodrošinās Pakalpojumu, un kārtību kādā tiks slēgti Pakalpojuma līgumi.
1.4. Vienošanās stājas spēkā dienā, kad Puses to ir parakstījušas un ir spēkā līdz 202__.gada___________________.
1.5. Pakalpojuma sniegšanas laiks no 2024.gada 1.septembra (provizoriski) līdz 2027.gada 30. jūnijam, ar nosacījumu, ka Pakalpojuma sniegšanas laiks vienam bērnam nav īsāks par vienu gadu.
1.6. Pakalpojuma finansējumu Projekta īstenošanas ietvaros veido:
1.6.1. līdzfinansējums no Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa projekta.
1.6.2. Rīgas valstspilsētas pašvaldības budžeta finanšu līdzekļi.
1.7. Noslēdzot Vienošanos Pakalpojuma sniedzēji ir ieguvuši tiesības piedalīties Pasūtītāja organizētajās aptaujās par vietu skaitu privātajās izglītības iestādēs un piedāvāt Pasūtītājam Pakalpojumu.
2. Pakalpojuma sniegšanas vieta 
2.1. Pakalpojuma sniegšanas vieta: 8 apkaimes Rīgas valstspilsētas pašvaldības administratīvajā teritorijā:
2.1.1. Skanste
2.1.2. Centrs
2.1.3. Ziepniekkalns
2.1.4. Grīziņkalns
2.1.5. Mežciems
2.1.6. Čiekurkalns
2.1.7. Torņakalns
2.1.8. Jugla
3. Pakalpojuma sniedzēja izvēles kārtība un pakalpojuma sniegšanas nosacījumi
3.1. Vienošanās ietvaros Institūcija nosūta uzaicinājumu (2.pielikums) elektroniski uz Vienošanās norādīto Pakalpojuma sniedzēja kontaktpersonas e-pasta adresi sniegt piedāvājumu tiem pakalpojuma sniedzējiem, kuri sniedz pakalpojumu 2.1.punktā norādītajā apkaimē, kurā Pasūtītājam nepieciešams nodrošināt pakalpojumu. Elektroniski nosūtītais dokuments ir uzskatāms par saņemtu nākamajā darba dienā pēc tā nosūtīšanas. 
3.2. Uzaicinājumā Institūcija norāda Pakalpojuma apjomu, cenu un citus parametrus, kas nepieciešami pakalpojuma nodrošināšanai, kā arī piedāvājuma iesniegšanas termiņu un e-pasta adresi, uz kuru ir jāsūta piedāvājums. Uzaicinājumā var norādīt papildu informāciju, ja tas nepieciešams.
3.3. Pakalpojuma sniedzēja kontaktpersona iesniedz piedāvājumu (3.pielikums), ievērojot Institūcija uzaicinājumā noteikto piedāvājuma iesniegšanas termiņu, apjomu un kārtību.
3.4. Pakalpojuma sniedzējs piedāvājumā norāda, kādā apjomā spēj nodrošināt Pakalpojumu (norādot Pakalpojumā iesaistīto izglītojamo skaitu). 
3.5. Pasūtītājs/Institūcija nodrošina iesniegto piedāvājumu konfidencialitāti līdz piedāvājumu iesniegšanas termiņa beigām.
3.6. Pasūtītājs/Institūcija ne vēlāk kā 3 (trīs) darba dienu laikā pēc uzaicinājumā norādītā piedāvājumu iesniegšanas termiņa beigām, izvērtē saņemtos piedāvājumus un sarindo Pakalpojuma sniedzējus atbilstoši piedāvātajai cenai par vienu bērnu - (3. pielikums).
3.7. Institūcijai ir tiesības lūgt detalizēti izskaidrot piedāvājumā norādīto vietu skaitu (apjomu) pa norādītajiem periodiem, cenu un citu informāciju, ko Pakalpojuma sniedzējs izskaidro 2 (divu) darba dienu laikā no Institūcijas pieprasījuma saņemšanas.
3.8. Piedāvājuma vērtēšanas laikā tiek pārbaudīts vai piedāvājumā nav aritmētisko kļūdu. Ja šādas kļūdas tiek konstatētas, tās tiek labotas. Par kļūdu labojumu un laboto piedāvājuma summu Institūcija paziņo Pakalpojuma sniedzējam, kuras pieļautās kļūdas labotas. Vērtējot piedāvājumu tiek ņemti vērā veiktie labojumi.
3.9. Institūcijai ir tiesības noraidīt Pakalpojuma sniedzēja piedāvājumu, ja tā norādītā cena par 1 (vienu) izglītojamo mēnesī pārsniedz Iepirkumā Pakalpojuma sniedzēja Apliecinājumā (Iepirkuma nolikuma 3.pielikums) norādīto cenu.   
3.10. Institūcija 3 (trīs) darba dienu laikā pēc lēmuma pieņemšanas, par piedāvājuma vērtēšanas rezultātiem informē visus Pakalpojuma sniedzējus, kas ir iesnieguši piedāvājumu.
3.11. Pasūtītājs prioritāri slēdz Pakalpojuma līgumu ar to Pakalpojuma sniedzēju, kurš Iepirkumā ieguvis lielāko punktu kopsummu, kas noteikti Vienošanās 2.1. pielikumā “Saimnieciski visizdevīgākā piedāvājuma izvēles kritēriji un kārtība”, ņemot vērā Pakalpojuma sniedzēja iesniegto piedāvājumu.
3.12. Pakalpojuma sniedzējam Pakalpojuma līgums jāparaksta 5  (piecu) darba dienu laikā no Pasūtītāja uzaicinājuma parakstīt Pakalpojuma līgumu, saņemšanas dienas. Ja Pakalpojuma sniedzējs neparaksta Pakalpojuma līgumu noteiktajā termiņā, tas zaudē tiesības uz Pakalpojuma nodrošināšanu un Pasūtītājam ir tiesības slēgt Pakalpojuma līgumu ar nākamo Pakalpojuma sniedzēju, kurš Iepirkumā ieguvis lielāko punktu kopsummu.
3.13. Pasūtītājs neslēdz Pakalpojuma līgumu ar nākamo Pakalpojuma sniedzēju, brīdī, kad ar noslēgtajiem Pakalpojuma līgumiem ir ticis sasniegts Vienošanās 1.1.punktā noteiktais Pakalpojuma apjoms.
3.14. Gadījumā, ja kāds no Pretendentiem, ar kuru noslēgts Pakalpojuma līgums, Pakalpojuma sniegšanas laikā nespēj nodrošināt Pakalpojuma līguma izpildi, Institūcija nosūta uzaicinājumu pārējiem Pakalpojuma sniedzējiem sniegt piedāvājumu un izvēlas nākamo pretendentu (kurš Iepirkumā ieguvis lielāko punktu kopsummu), ar kuru slēgt Pakalpojuma līgumu, tādejādi nodrošinot izglītojamiem nepārtrauktu mācību programmu. Ja ar slēdzamo Pakalpojuma līgumu netiek nodrošināts uzaicinājumā norādītais Pakalpojuma apjoms, Pasūtītājs slēdz Pakalpojuma līgumu ar nākamo Pakalpojuma sniedzēju, par atlikušo Pakalpojuma apjomu. 
4. Līgumcena
4.1. Vienošanās ietvaros tiek slēgti Pakalpojuma līgumi, kuru ietvaros plānotā kopējā līgumcena ar visiem Pakalpojuma sniedzējiem kopā ir  EUR 2 248 884.00 (divi miljoni  divi simti četrdesmit astoņi tūkstoši astoņi simti astoņdesmit četri euro, 00 centi)[footnoteRef:1].  [1: Atbilstoši Pievienotās vērtības nodokļa likumam. 52.pants. Ar nodokli neapliekamās preču piegādes un pakalpojumi:
(1) Ar nodokli neapliek šādas preču piegādes un pakalpojumus:
11) pirmsskolas izglītības iestāžu sniegtos bērnu uzturēšanās un pirmsskolas izglītības pakalpojumus;] 

4.2. Pašvaldības līdzfinansējums Vienošanās darbības laikā var tikt pārskatīts apstiprinātā kārtējā pašvaldības budžeta ietvaros.

5. Pušu saistības
5.1. Pakalpojuma sniedzējs:
5.1.1. nodrošina Pakalpojumu saskaņā ar Vienošanos un iesniegto Piedāvājumu;
5.1.2. atbild par sniegto Pakalpojumu un tā kvalitāti;
5.1.3. tiklīdz kļuvis zināms, rakstiski informē Pasūtītāju par apstākļiem, kas var kavēt, traucēt, apgrūtināt vai ierobežot Pakalpojuma izpildi;
5.1.4. 10 (desmit) darba dienu laikā pēc Vienošanās noslēgšanas Pakalpojuma sniedzējs iesniedz Pasūtītājam Pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus;
5.1.5. Vienošanās izpildes laikā Pakalpojuma sniedzējs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojumu sniegšanā. Pakalpojuma sniedzējs nav tiesīgs bez saskaņošanas ar Pasūtītāju veikt Pakalpojuma sniedzēja piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Vienošanās izpildē;
5.1.6. Pasūtītājs nepiekrīt Pakalpojuma sniedzēja piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
5.1.6.1. Pakalpojuma sniedzēja piedāvātais personāls vai apakšuzņēmējs neatbilst tām Iepirkuma dokumentos noteiktajām prasībām, kas attiecas uz  Pakalpojuma sniedzēja personālu vai apakšuzņēmēju;
5.1.6.2. tiek nomainīts apakšuzņēmējs, uz kura iespējām Pakalpojuma sniedzēja balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Pakalpojuma sniedzēja atsaucies Iepirkumā, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta pirmajā, otrajā daļā minētajiem pretendentu izslēgšanas nosacījumiem;
5.1.6.3. piedāvātais apakšuzņēmējs, kura veicamā Pakalpojuma līguma daļas vērtība ir vismaz 10 000,00 euro (bez pievienotās vērtības nodokļa) vai lielāka, atbilst Publisko iepirkumu likuma 42.panta pirmajā, otrajā daļā minētajiem pretendentu izslēgšanas nosacījumiem;
5.1.6.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62.panta piekto daļu.
5.1.6.5. Pasūtītājs pieņem lēmumu atļaut vai atteikt Pakalpojuma sniedzēja personāla vai apakšuzņēmēju nomaiņu vai jaunu apakšuzņēmēju iesaistīšanu Vienošanās izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
5.1.6.6. Izpildītājs ir atbildīgs par apakšuzņēmēju darbu.
5.2. Pasūtītājs:
5.2.1 nosaka nepieciešamo vietu skaitu noteiktās 8 apkaimēs, kur tiek sniegti pakalpojumi 
5.2.2 nodrošina Pakalpojuma līguma slēgšanas organizēšanu Vienošanās noteiktajā kārtībā;
5.2.3 veic samaksu par kvalitatīvi un atbilstoši Vienošanās un Pakalpojuma līguma noteikumiem sniegtu Pakalpojumu.
6. Vienošanās noteikumu grozīšana un izbeigšana
6.1. Puses ir tiesīgas izdarīt grozījumus Vienošanās noteikumos, par to rakstiski vienojoties un nemainot Vienošanās vispārējo raksturu (veidu un Iepirkuma dokumentos noteikto mērķi), ievērojot Publisko iepirkumu likuma 61.panta prasības. Vienošanās izmaiņas pēc Pušu parakstīšanas kļūst par Vienošanās neatņemamu sastāvdaļu. 
6.2. Grozot Vienošanās nosacījumus vai tās pielikumus, izmaiņas tiek saskaņotas ar visiem Pakalpojuma sniedzējiem. 
6.3. Izmaiņas normatīvajos aktos var būt par pamatu atbilstošu grozījumu veikšanai Vienošanās vai Pakalpojuma līgumā. 
6.4. Pasūtītājam ir tiesības vienpusēji lauzt Vienošanos, ja:
6.4.1. Pakalpojuma sniedzējs nepilda ar Vienošanos, Iepirkuma dokumentos vai Pakalpojuma līgumā uzņemtās saistības. Šādā gadījumā Pasūtītājs brīdina Pakalpojuma sniedzēju vismaz 5 (piecas) darba dienas iepriekš;
6.4.2. Projekta uzraudzībā iesaistīta iestāde konstatējusi normatīvo aktu pārkāpumus Vienošanās un Pakalpojuma līguma noslēgšanas vai izpildes gaitā, un to dēļ tiek piemērota Projekta izmaksu korekcija;
6.4.3. Pakalpojuma sniedzējs ir atzīts par maksātnespējīgu vai stājies spēkā lēmums par Pakalpojuma sniedzēja likvidāciju, vai Pakalpojuma sniedzējs citādi nespēj veikt saimniecisko darbību;
6.4.4. ja Pakalpojuma līgumu nav iespējams izpildīt tādēļ, ka Pakalpojuma līguma izpildes laikā Pakalpojuma sniedzējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.5. Pasūtītājam ir tiesības vienpusēji atkāpties no Vienošanās, iesniedzot Pakalpojuma sniedzējiem rakstisku paziņojumu, Publisko iepirkumu 64.panta pirmajā daļā noteiktajos gadījumos.
6.6. Vienošanās var tikt izbeigta ar Pakalpojuma sniedzēju, ja Pakalpojuma kvalitāte neatbilst Pasūtītāja noteiktajām prasībām, vai arī netiek pildītas citas Iepirkuma dokumentos, Pakalpojuma līgumos paredzētās prasības.
6.7. Rakstiski vienojoties Puses var izbeigt Vienošanos citu apstākļu dēļ.
7. Personas datu apstrāde
7.1. Fizisko personu datus Pusēm ir tiesības apstrādāt tikai ar mērķi nodrošināt Vienošanās noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
7.2. Puses apņemas nodrošināt personu datiem atbilstošu aizsardzības līmeni un nenodot datus tālāk trešajām personām, izņemot gadījumus, kad tas nepieciešams Vienošanās izpildes nodrošināšanai, t.sk., Centrālai finanšu un līgumu aģentūrai finansējuma piešķiršanas un uzraudzības ietvaros, vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja Pusēm rodas pienākums no otras Puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Pusi, ja vien normatīvie akti to neparedz vai neaizliedz. 
7.3. Puses Vienošanās izpildei nepieciešamo fizisko personu datu glabāšanu veic atbilstoši Vienošanās noteiktajiem mērķiem un normatīvo aktu prasībām, t.sk., finansējuma piešķiršanas un uzraudzības mērķim Eiropas Savienības fondu projektu pārbaužu veikšanas procesu ietvaros.
7.4. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
8. Strīdu risināšanas kārtība
Jebkuras nesaskaņas, domstarpības vai strīdus Puses risina savstarpēju sarunu ceļā, bet ja tas nav iespējams 30 dienu laikā, tad strīds tiek izskatīts Latvijas Republikas vispārējās jurisdikcijas tiesā.
9. Nepārvarama vara
9.1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
9.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, vismaz 1 (vienas) darba dienas laikā par šādiem apstākļiem jāziņo otrai Pusei. Ziņojumā jānorāda, kādā termiņā būs iespējama un paredzama viņa Vienošanās paredzēto saistību izpilde, un, pēc pieprasījuma, šādam ziņojumam ir jāpievieno kompetentas institūcijas izsniegta izziņa, kas satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puses netiek atbrīvotas no Vienošanās saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi.
9.3. Nepārvaramas varas apstākļu iestāšanās gadījumā Vienošanās darbības termiņš tiek pārcelts atbilstoši šādu apstākļu darbības laikam vai arī Puses vienojas par Vienošanās darbības izbeigšanu.
10. Citi noteikumi
10.1. Vienošanās ir saistoša Pusēm. Vienošanās noteiktās saistības pāriet uz Pušu tiesību un saistību pārņēmējiem un ir tiem saistošas.
10.2. Ja kādai no Pusēm tiek mainīts juridiskais statuss, Puses amatpersonu paraksta tiesības, īpašnieki vai vadītāji, vai kāds no Vienošanās minētajiem Pušu rekvizītiem, telefona Nr., e-pasta adrese, juridiskā adrese u.c., tad Puses nekavējoties rakstiski par to paziņo otrai Pusei. 
10.3. Pušu reorganizācija vai vadītāju maiņa nevar būt par pamatu Vienošanās pārtraukšanai vai izbeigšanai. Gadījumā, ja kāda no Pusēm tiek reorganizēta, Vienošanās paliek spēkā un tās noteikumi ir saistoši Pušu tiesību un saistību pārņēmējam. 
10.4. Tās Pušu attiecības, kuras nav atrunātas Vienošanās, tiek regulētas saskaņā ar spēkā esošajiem normatīvajiem aktiem.
10.5. Pasūtītāja atbildīgā kontaktpersona par Vienošanās izpildi ir ___, tālrunis __, e-pasta adrese: ________.
10.6. Pakalpojuma sniedzēju kontaktpersonas Vienošanās izpildes laikā:

	Pakalpojuma sniedzēja nosaukums
	Vārds, uzvārds 
	tālrunis:            e-pasts:

	Pakalpojuma sniedzēja nosaukums
	Vārds, uzvārds 
	tālrunis:             e-pasts:

	Pakalpojuma sniedzēja nosaukums
	Vārds, uzvārds 
	tālrunis:             e-pasts:

	…
	
	


10.7. Pušu pārstāvji Vienošanos paraksta ar drošu elektronisko parakstu, kurš satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīta Vienošanās elektroniskā formātā.
10.8. Pie Vienošanās kā neatņemama tās sastāvdaļa ir pievienoti šādi pielikumi:
1. pielikums – Tehniskā specifikācija uz __ (________) lapām;
2. pielikums – Uzaicinājums/Piedāvājums par pirmsskolas izglītības pakalpojuma nodrošināšanu uz 1 lapas;
2.1.pielikums - Saimnieciski visizdevīgākā piedāvājuma izvēles kritēriji un kārtība
3. pielikums – Pakalpojuma līguma “Par pirmsskolas izglītības pakalpojuma nodrošināšanu” projekts;
11. PUŠU REKVIZĪTI UN PARAKSTI
	PASŪTĪTĀJS
	PAKALPOJUMA SNIEDZĒJI

	
	



Pušu paraksti*:
	Pasūtītājs

	Pakalpojuma sniedzējs


	
	


	                                 
*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

2. pielikums
pie Vispārīgās vienošanās


Rīga
_________________________ Nr. ___________
Datums skatāms laika zīmogā	, Nr. 
Pakalpojuma sniedzēja nosaukums
       			   kontaktpersonas, vārds, uzvārds
e-pasta adrese

UZAICINĀJUMS / PIEDĀVĀJUMS Nr._____
pirmsskolas izglītības pakalpojuma nodrošināšanai Rīgas valstspilsētas pašvaldībā

Aicinu iesniegt piedāvājumu pirmsskolas izglītības pakalpojuma nodrošināšanas līguma noslēgšanai, saskaņā ar Iepirkuma “Privātā pirmsskolas izglītības pakalpojuma iegāde projektā “Bērnu pieskatīšanas pakalpojums Rīgas valstspilsētas pašvaldībā”, identifikācijas Nr. CAIP 2024/49 rezultātiem un tā rezultātā noslēgtās vispārīgās vienošanās nosacījumiem.

PIEPRASĪJUMS:
	Bērnu skaits:
	

	Bērnu vecums:
	

	Piedāvājums jāiesniedz līdz:
	(norāda piedāvājuma iesniegšanas termiņu)

	Piedāvājums jāiesniedz elektroniski e-pasta adrese: 
	(norāda e-pasta adresi)

	Piezīmes: 
	(norāda papildus informāciju, ja nepieciešams)



PIEDĀVĀJUMS:
	[bookmark: _Hlk164090704]Pakalpojuma nodrošināšana

	Vietu skaits (Pakalpojuma apjoms)
	(norāda daudzumu)

	Cena par pakalpojumu vienam bērnam mēnesī*EUR
	EUR

	Rotaļu laukuma esamība (ir/nav atzīmēt vajadzīgo)Ir/nav 
	Ir/nav

	Citi pakalpojumi, kas nav iekļauti obligātajās prasībās (norāda pakalpojuma veidu)
	(norāda pakalpojuma veidu)



Piedāvātā cena EUR par 1 (vienu) izglītojamo mēnesī nedrīkst pārsniegt Iepirkumā  -  Pakalpojuma sniedzēja (pretendenta) Finanšu piedāvājumā norādīto cenu.  


Pasūtītājs 
amats                         /elektroniskais paraksts/                                            V.Uzvārds


<kontaktpersonas vārds, uzvārds,
 telefona numurs>


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
	


 UZAICINĀJUMS / PIEDĀVĀJUMS Nr._____
pielikums

CENAS ATŠIFRĒJUMS
Cenas atšifrējums par privātās pirmsskolas izglītības pakalpojuma iegādi, kas ietver pilnu licencētu pirmsskolas izglītības programmas apguvi, vidēji mēnesī par 1 (vienu) izglītojamo*

	Nr.p.k.
	EKK
Kods
	Uzturēšanas izmaksu postenis
	Summa EUR 
bez  PVN

	 1
	1100
	Atalgojums (izņemot atalgojumu, kuru piešķir kā mērķdotāciju no valsts budžeta)
	

	 2
	1200
	Darba devēja valsts sociālās apdrošināšanas obligātās iemaksas (VSAOI), pabalsti un kompensācijas (izņemot VSAOI, kuras piešķir kā
mērķdotāciju no valsts budžeta)
	

	 3
	2210
	Izdevumi par sakaru pakalpojumiem
	

	 4
	2220
	Izdevumi par komunālajiem pakalpojumiem
	

	 5
	2240
	Remontdarbi un iestāžu uzturēšanas pakalpojumi (izņemot kapitālo remontu)
	

	 6
	2250
	Informācijas tehnoloģiju pakalpojumi
	

	 7
	2260
	Īre un noma mācību telpu nodrošināšanai
	

	 8
	2310
	Izdevumi par dažādām precēm un inventāru
	

	 9
	2320
	Kurināmais un enerģētiskie materiāli, ja pakalpojumu sniedzējs apkuri nodrošina pats
	

	 10
	2370
	Mācību līdzekļi un  materiāli
	

	KOPĀ:
	






	
	
	
	
	

	(Paraksttiesīgās personas amats)
	
	(Personiskais paraksts)
	
	(Paraksta atšifrējums)


Piedāvājums sagatavots un parakstīts 2024.gada 		. 			



2.1.pielikums 
 
Saimnieciski visizdevīgākā piedāvājuma izvēles kritēriji un kārtība.

Punktu sadalījums
	Pakalpojuma nodrošināšanas veids un piedāvājuma cena
	Punktu piešķiršana un aprēķins

	1. Cena par vienu bērnu līdz obligātās sagatavošanas  pamatizglītības ieguves uzsākšanai  mēnesī (EUR bez PVN) (A)
	30 punkti
A = Azem/Aver x 30, kur:
A – pretendenta iegūtais punktu skaits ar precizitāti līdz 2 (diviem) cipariem aiz komata, pieņemot vispārīgi pieņemtos matemātikas noapaļošanas principus;
Azem – zemākā piedāvāto cenu kopsumma;
Aver – vērtējamā piedāvāto cenu kopsumma;
30 – maksimālais punktu skaits šajā kritērijā.

	2. Rotaļlaukuma esamība pie pirmskolas (B)
	30 –punktu skaits šajā kritērijā.
0 – punkti, ja nav.

	3. Nodrošināto vietu skaits (C)
	30 punkti
C = Czem/Cver x 30, kur:
C – pretendenta iegūtais punktu skaits, pieņemot vispārīgi pieņemtos matemātikas noapaļošanas principus;
Czem – zemākais piedāvātais skaits;
Cver – vērtējamais piedāvātais skaits;
30 – maksimālais punktu skaits šajā kritērijā.

	4. Citi pakalpojumi, kuri nav iekļauti pamata pirmsskolas izglītības pakalpojumā (D) 
(piemēram, peldēt prasmes nodrošināšana, svešvalodu apguve, u.c.)
	10 - maksimālais punktu skaits šajā kritērijā.
2 punkti par katru papildu pakalpojuma nodrošināšanu.

	Kopā 100 punkti
	Punktu summa (A+B+C+D)



1. Vispārīgās vienošanās ietvaros Pasūtītājs dod uzdevumu, ko nosūta Institūcijai, kura sagatavo konkrētu Pakalpojuma izpildes piedāvājumu Pakalpojuma sniedzējam.
2. Institūcija uzdevumu nosūta elektroniski uz Vispārīgās vienošanās __.apakšpunktā norādīto katra Pakalpojuma sniedzēja e-pasta adresi.
3. Pakalpojumu sniedzējs piedāvājumu sagatavo saskaņā ar Vienošanās 2.pielikumu.
4. Vispārīgās vienošanās __. apakšpunktā norādītā Pakalpojuma sniedzēja kontaktpersona pēc darba uzdevuma saņemšanas tās pašas darba dienas laikā elektroniski apstiprina Institūcijai tā saņemšanas faktu.
5. Pakalpojuma sniedzējs darba uzdevumā norādītajā termiņā sagatavo un iesniedz Institūcijai piedāvājumu.
6. Piedāvājumus, kas iesniegti pēc noteiktā termiņa, Institūcija neizskata.
7. Institūcija pēc piedāvājuma elektroniskas saņemšanas tās pašas darba dienas laikā elektroniski apstiprina Pakalpojuma sniedzējam tā saņemšanas faktu.
8. Saņemtos piedāvājumus Institūcija nosūta Pasūtītāja atbildīgajam darbiniekam izvērtēšanai un atzinuma sagatavošanai.
9. Saņemot atzinumu, Iepirkuma komisija atbilstoši  saimnieciski izdevīgākā piedāvājuma vērtēšanas kritērijiem vērtē un pieņem lēmumu par līguma slēgšanas tiesību piešķiršanu vai jauna uzaicinājuma nosūtīšanu.
10. Iepirkuma komisija ne vēlāk kā 10 (desmit) darba dienu laikā pēc darba uzdevumā norādītā piedāvājumu iesniegšanas termiņa beigām, izvērtējot piedāvājumu atbilstību darba uzdevumā un Vispārīgās vienošanās paredzētajām prasībām, izvēlas Pakalpojuma sniedzēju, ar kuru tiks slēgts līgums par konkrētā darba uzdevuma izpildi.
11. Iepirkuma komisija no visiem prasībām atbilstošajiem piedāvājumiem izvēlas piedāvājumu ar visaugstāko punktu skaitu. Ja diviem piedāvājumiem būs vienādas punktu skaits, Iepirkuma komisija izvēlēsies piedāvājumu ar lētāko cenu par vienu bērnu.
12. Institūcija 3 (trīs) darbdienu laikā pēc lēmuma pieņemšanas par Pakalpojuma sniedzēju, ar kuru tiks slēgts līgums, izvēli informē par piedāvājuma vērtēšanas rezultātiem visus Pakalpojuma sniedzējus, kas ir iesnieguši piedāvājumus. Ar uzvarējušo Pakalpojuma sniedzēju tiek slēgts līgums. 
 





 
 
 
 
 
























 
 
3. pielikums
pie Vispārīgās vienošanās

PAKALPOJUMA LĪGUMS
par pirmsskolas izglītības pakalpojuma sniegšanu

Rīgā,
Līguma parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums				
Rīgas valstspilsētas pašvaldības  Izglītības, kultūras un sporta departaments, (turpmāk – Pasūtītājs), vienotais reģistrācijas numurs: 90011524360, juridiskā adrese Rātslaukums 1, Rīga, LV-1050, tā direktora p.i. Ivara Balamovska personā, kurš rīkojas saskaņā ar Rīgas domes 2023.gada 30.augusta iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 17.12.2009. nolikuma Nr.36 “Rīgas domes Izglītības, kultūras un sporta departamenta nolikums” 15.3.6.apakšpunktu no vienas puses un
“Uzņēmuma nosaukums”, reģistrācijas Nr.___________,  pilnvarotā pārstāvja vārds, uzvārds personā, kurš/a rīkojas saskaņā ar dokumenta nosaukums, kā privātas pirmsskolas izglītības iestādes “nosaukums”, Izglītības iestāžu reģistra reģistrācijas Nr. _____________, juridiskā adrese ______________, dibinātājs (turpmāk – Pakalpojuma sniedzējs), no otras puses 
saskaņā ar 2024.gada ___. _________ Vispārīgo vienošanos Nr. _____ un Pakalpojuma sniedzēja 202_.gada _____ PIEDĀVĀJUMU  Nr.____, turpmāk kopā saukti Puses, noslēdz šo līgumu par sekojošo:
1.	LĪGUMA PRIEKŠMETS
1.1.	Pakalpojuma sniedzējs nodrošina licencētas pirmsskolas izglītības programmas apguvi Rīgas valstspilsētas pašvaldības (turpmāk - Pašvaldība) administratīvajā teritorijā deklarētiem bērniem, kuriem netiek nodrošināta vieta pirmsskolas izglītības programmas apguvei Pašvaldības pirmsskolas izglītības iestādē (turpmāk – Pakalpojums) šādā apjomā:
1.1.1.	2024./2025. mācību gadā ____ līdz obligātās sagatavošanas pamatizglītības ieguves uzsākšanai;
1.1.2.	2025./2026. mācību gadā ___  līdz obligātās sagatavošanas pamatizglītības ieguves uzsākšanai;
[bookmark: _Hlk164088966]1.1.3.	2026./2027. mācību gadā ____  līdz obligātās sagatavošanas pamatizglītības ieguves uzsākšanai
1.2. Līguma 1.1.1. – 1.1.3. apakšpunktā noteiktais Pakalpojuma apjoms var tikt precizēts, slēdzot Vienošanos.
1.3. Pakalpojuma sniedzējs Pakalpojumu nodrošina licencēto pirmsskolas izglītības programmu īstenošanas vietā _____________, Rīgā (turpmāk – Izglītības iestāde), izmantojot savus resursus, materiāli tehnisko bāzi un personāla resursus.
1.4. Pakalpojuma sniegšanas laiks no 202__.gada ___.______ līdz 202__.gada ______________saskaņā ar Pakalpojuma sniedzēja iesniegto piedāvājumu.
1.5. Līguma darbības laiks no 202__.gada ___.______ līdz 202__.gada _________
2. 	LĪGUMCENA UN NORĒĶINU KĀRTĪBA 
2.1. Maksa par Pakalpojumu mēnesī ir:
[bookmark: _Hlk163814821]2.1.1 _______ euro par vienu bērnu vecumā līdz obligātās sagatavošanas pamatizglītības uzsākšanai.
2.2. Līgumcena ir _______euro  (______________),  ievērojot 1.1. un 2.1.punkta nosacījumus.
2.3. Līgumcenas grozījumus var veikt, ja viena no Pusēm iesniedz otrai: 
2.3.1. pierādījumus (dokumentus), kas pierāda izmaksu samazinājumu vai palielinājumu, uz kuriem var pamatot izcenojuma izmaiņas;
2.3.2. izmaksu kalkulāciju (atšifrējumu) euro, kur ir norādīts katras izmaksu pozīcijas procentuālais īpatsvars vienības izcenojumā, norādot samazinājumu vai palielinājumu.
2.4. Pasūtītājs maksā noteikto maksu par Pakalpojumu, ja pastāv visi turpmāk minētie nosacījumi:
2.5.1.	bērna un viena vecāka (likumiskā pārstāvja) dzīvesvieta ir deklarēta Pašvaldības administratīvajā teritorijā;
2.5.2.	Pakalpojuma sniedzējs Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju"  4.3.6.6. pasākuma "Bērnu pieskatīšanas pakalpojumi" (turpmāk – Projekts) īstenošanas laikā ir noslēdzis līgumu ar Rīgas valstspilsētas pašvaldības Izglītības, kultūras un sporta departamentu un bērna likumisko pārstāvi par pirmsskolas izglītības pakalpojuma nodrošināšanu bērnam.
2.5. Maksa par Pakalpojumu tiek maksāta par dienām, kad bērns ir apmeklējis izglītības iestādi un par dienām, kad neapmeklē Izglītības iestādi attaisnojoša iemesla dēļ. Par attaisnojošu iemeslu uzskatāma bērna prombūtne bērna veselības stāvokļa dēļ, ko apliecina ārsta izziņa. Citi attaisnojoši iemesli ir prombūtnes gadījumi, par kuriem bērna vecāks vai likumiskais pārstāvis rakstiski ir informējis Pakalpojuma sniedzēju un kas kopumā nepārsniedz 60 (sešdesmit) dienas kalendāra gadā.
2.6. Pakalpojuma sniedzējs sagatavo rēķinu atbilstoši šī Līguma 2.1.punktā norādītajai maksai par faktisko Pakalpojuma sniegšanas apjomu. Pasūtītājs maksā Pakalpojuma sniedzējam maksu par iepriekšējā mēnesī nodrošināto Pakalpojumu 10 (desmit) darbdienu laikā pēc Pakalpojuma sniedzēja rēķina un reģistrēto bērnu apmeklējuma uzskaites saraksta saņemšanas dienas.
2.7. Par rēķina apmaksas dienu tiek uzskatīta diena, kad Pasūtītājs ir pārskaitījis naudu uz Pakalpojuma sniedzēja bankas norēķinu kontu.
2.8. Ja pēc Līguma spēkā stāšanās dienas mainās valstī noteiktā mēneša minimālā darba alga vai notiek nodokļu izmaiņas, kas palielina Pakalpojuma sniedzēja Pakalpojuma izmaksas, un ja šādi grozījumi nav atspoguļoti maksā par Pakalpojuma izpildi, tad Puses, savstarpēji vienojoties, Līguma darbības termiņā var grozīt izmaksas, ievērojot Publisko iepirkumu likuma 61.pantu.
2.9. Pašvaldības līdzfinansējuma apjoms mēnesī par viena bērna vecumā līdz obligātās sagatavošanas pamatizglītības ieguves uzsākšanai pakalpojumu tiek pārskatīts proporcionāli  vidējo izmaksu palielinājumam uz vienu bērnu pašvaldības izglītības iestādēs, reizi gadā, atbilstoši Ministru kabineta noteikumiem Nr. 709 “Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei”.
3.	PUŠU PIENĀKUMI UN LĪGUMSODS
3.1. Pakalpojuma sniedzējs garantē Pakalpojuma drošību un kvalitāti atbilstoši Līgumam un Vispārīgās vienošanās nosacījumiem.
3.2. Pakalpojuma sniedzējs:
3.2.1.	īsteno licencētu pirmsskolas programmu un nodrošina minētās programmas apguvi darbdienās ne mazāk kā 12 stundas dienā;
3.2.2.	nodrošina kvalitatīvu iekļaujošu mācību procesu un atbalsta pasākumus, atbilstoši bērna individuālajām vajadzībām saskaņā ar spēkā esošajiem izglītības jomu reglamentējošiem normatīvajiem aktiem;
3.2.3.	nodrošina bērnu ēdināšanu atbilstoši spēkā esošajiem normatīvajiem aktiem vismaz trīs reizes dienā;
3.2.4.	atbild par bērnu drošību, veselību, dzīvību un attīstību pedagoģiskā procesa norises laikā;
3.2.5.	nodrošina kvalitatīvu pirmsskolas izglītības pakalpojumu bērniem vecumā līdz obligātās sagatavošanas pamatizglītības ieguves uzsākšanai, tajā skaitā:
3.2.5.1.	nodrošinot drošu un attīstību veicinošu izglītības vidi – bērnu vecumam un attīstībai atbilstošu izglītības infrastruktūru (izglītības iestādes telpas un āra teritoriju) un bērnu vecumam un izglītības satura īstenošanai atbilstošu materiāltehnisko nodrošinājumu, mācību līdzekļus un tehnoloģijas;
3.2.5.2.	plānojot un īstenojot bērnu individuālajām vajadzībām atbilstošus atbalsta pasākumus, mācīšanas un mācīšanās procesu gan iestādes telpās un ārtelpā, gan pilsētvidē;
3.2.6.	iesaistās Pašvaldības pasākumos pirmsskolas vecuma bērniem un/vai izglītības darbiniekiem;
3.2.7.	sadarbojas ar Izglītības pārvaldi pirmsskolas izglītības pakalpojuma pilnveidei un izglītības kvalitātes paaugstināšanai;
3.2.8.	iesniedz Izglītības pārvaldei reģistrēto bērnu apmeklējuma uzskaites sarakstu par iepriekšējo mēnesi līdz nākošā mēneša piektajam datumam. Izglītības pārvalde 3 (trīs)  darba dienu laikā pārbauda un apstiprina vai nepieciešamības gadījumā nosūta Pakalpojuma sniedzējam labojumu veikšanai. Pakalpojuma sniedzējs pēc Izglītības pārvaldes apstiprinājuma saņemšanas iesniedz Pasūtītājam rēķinu;
3.2.9.	rakstiski informē Pasūtītāju 2 (divus) mēnešus iepriekš par gadījumiem, kuru dēļ nevar turpināt Pakalpojuma sniegšanu;
3.2.10.	atmaksā Pasūtītājam mēneša laikā nepamatoti saņemto maksu;
3.2.11.	Projekta ietvaros nodrošina Centrālai finanšu un līgumu aģentūrai iespēju pārliecināties par Pakalpojuma nodrošināšu Pakalpojuma sniegšanas vietā.
3.3. Pasūtītājs:
3.3.1.	veic maksājumu par kvalitatīvi un atbilstoši normatīvajos aktos un Līguma noteikumos noteikto sniegto Pakalpojumu;
3.3.2.	veic Pakalpojuma nodrošināšanas uzraudzību un kontroli visā Līguma darbības laikā saskaņā ar Līguma noteikumiem;
3.3.3.	sniedz Pakalpojuma sniedzējam Pasūtītāja rīcībā esošo informāciju, kas nepieciešama Līguma izpildei;
3.3.4.	informē Pakalpojuma sniedzēju par Pašvaldības organizētiem pasākumiem pirmsskolas vecuma bērniem un/vai izglītības darbiniekiem;
3.3.5.	pieprasa un saņem jebkādu informāciju no Pakalpojuma sniedzēja saistībā ar Pakalpojuma izpildi;
3.3.6.	pārliecinās par Pakalpojuma sniegšanas kvalitāti Pakalpojums sniegšanas vietā;
3.3.7.	nodrošina komunikāciju ar Pakalpojuma izpildē iesaistītājām personām.
3.4.	Ja Pasūtītājs nepamatoti kavē Pakalpojuma rēķina apmaksu, tad Pakalpojuma sniedzējam ir tiesības aprēķināt Pasūtītājam  līgumsodu 0,1 % (nulle, komats, viens procents) apmērā no nesamaksātās summas par katru kavēto dienu, bet ne vairāk kā 10% (desmit procenti) no parāda pamatsummas.
3.5.	Ja pakalpojuma sniedzējs sniedz Pakalpojumu, kas neatbilst normatīvo aktu, Iepirkuma dokumentācijas prasībām, Vienošanās un Līguma noteikumiem, tad Pušu pilnvarotie pārstāvji nekavējoties, bet ne vēlāk kā 3 (trīs) darba dienu laikā sastāda un paraksta aktu, kurā norāda neatbilstības. Akts kļūst par Līguma neatņemamu sastāvdaļu. Pakalpojuma sniedzējam aktā norādītās neatbilstības jānovērš 5 (piecu) dienu laikā no akta sastādīšanas dienas. Par neatbilstību nenovēršanu termiņā Pasūtītājs Pakalpojuma sniedzējam var aprēķināt līgumsodu 0,1% (nulle, komats, viens procents) apmērā par katru nokavēto neatbilstību novēršanas termiņa dienu, bet ne vairāk kā 10% (desmit procenti) no Līgumcenas.
3.6.	Pasūtītājs līgumsodu var ieturēt no Pakalpojuma sniedzējam Līguma ietvaros izmaksājamās maksas par faktiski sniegto Pakalpojumu.
3.7.	Ja Pakalpojuma sniedzējs nenodrošina Pakalpojumu noteiktajā termiņā, tad tas Pasūtītājam maksā vienreizēju līgumsodu 10 % (desmit procenti) apmērā no Līgumcenas, kā arī sedz zaudējumus, kas radušies šī Pakalpojuma neizpildes rezultātā.
3.8. Līgumsoda samaksa neatbrīvo Puses no pārējo Līguma saistību izpildes.

4.	NEPĀRVARAMA VARA
4.1.	Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo, streikus (izņemot pašu darbinieku streikus).
4.2.	Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
4.3.	Par nepārvaramas varas apstākļu iestāšanos vai izbeigšanos otra Puse tiek informēts rakstiski 5 (piecu) darbdienu laikā, skaitot no šādu apstākļu iestāšanās vai izbeigšanās dienas.
4.4.	Nepārvaramas varas apstākļu iestāšanās gadījumā Puses vienojas par Līgumā noteikto saistību izpildes termiņu.
4.5.	Ja nepārvaramas varas apstākļi ilgst vairāk kā 30 (trīsdesmit) dienas, jebkurai no Pusēm ir tiesības vienpusēji atkāpties no Līguma, paziņojot par to otrai Pusei vismaz 10 (desmit) darba dienas iepriekš.
4.6.	Ja Līguma 4.1.punktā minēto apstākļu un to seku dēļ nav iespējams izpildīt Līgumā paredzētās saistības, neapdraudot Pakalpojuma nodrošināšnu Līgumā noteiktajā termiņā, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumus, kas saistīti ar Līguma pārtraukšanu.
4.7.	Ja, iestājoties Līguma 4.6.punktā minētajam nosacījumam, Puses ir vienojušās par Līguma pirmstermiņa izbeigšanu, Puses veic savstarpējus norēķinus par faktiski sniegto Pakalpojumu, pamatojoties uz Līguma ietvaros faktiski sniegto Pakalpojuma apjomu.
5. PAKALPOJUMA SNIEDZĒJA DARBĪBAS UZRAUDZĪBA
5.1. Pasūtītājs ir tiesīgs:
5.1.1. pieprasīt informāciju par Pakalpojuma izpildi;
5.1.2. veikt Pakalpojuma izpildes kontroli un novērtēt tā izpildes kvalitāti;
5.1.3. kontrolēt Pakalpojuma sniegšanā iesaistīto bērnu faktisko apmeklējumu Izglītības iestādē;
5.1.4. īstenot citas tiesības un pienākumus, kas atbilst Pasūtītāja kompetencei un nepieciešami Projekta un Līguma pienācīgai izpildei.
5.2. Pakalpojuma sniedzējs, nodrošinot Pakalpojumu, atrodas Izglītības pārvaldes pārraudzībā.
5.3. Izglītības pārvalde nodrošina Pakalpojuma izpildes pilnīgu un efektīvu pārraudzību un kvalitātes uzraudzību.
5.4. Konstatējot izpildes kvalitātes neatbilstības Pakalpojuma izpildē, Izglītības pārvalde Pakalpojuma sniedzējam dod rakstiskus norādījumus, kā arī nosaka termiņus trūkumu novēršanai.
5.5. Lai pārliecinātos par Pakalpojuma izpildes atbilstību Līgumam un normatīvo aktu prasībām, Izglītības pārvalde, saskaņojot ar Pasūtītāju, ir tiesīga pieaicināt ekspertus vai citus speciālistus.
6. PERSONAS DATU AIZSARDZĪBA
6.1. Līguma ietvaros Puses, ievērojot normatīvo aktu prasības fizisko personu datu apstrādē, veic fizisko personas datu (turpmāk – Dati) apstrādi, kas nepieciešama no Līguma izrietošo saistību pienācīgai izpildei un saistīta ar Pakalpojuma izpildi, kā arī lai nodrošinātu finanšu līdzekļu uzskaiti, kontroli un uzraudzību t.sk., atskaišu sniegšanu un piekļuves nodrošināšanu datiem finansējuma piešķiršanas un uzraudzības ietvaros Centrālai finanšu un līgumu aģentūrai (turpmāk – personas datu apstrādes mērķis).
6.2. Par Līguma izpildes ietvaros otrai Pusei nodoto Datu pareizību un precizitāti ir atbildīga tā Puse, kura nodod Datus. Līguma izpildes ietvaros saņemtos Datus Puses apņemas apstrādāt tikai Pakalpojumu nodrošināšanai, Līgumā un normatīvajos aktos norādītajā kārtībā un apjomā.
6.3. Apstrādājot Datus (jebkuras ar personas datiem veiktās darbības, ieskaitot datu vākšanu, reģistrēšanu, ievadīšanu, glabāšanu, sakārtošanu, pārveidošanu, izmantošanu, nodošanu, pārraidīšanu un izpaušanu, bloķēšanu vai dzēšanu), Pusēm ir pienākums ievērot Latvijas Republikā spēkā esošo normatīvo aktu prasības par fizisko personu datu aizsardzību, tiktāl, ciktāl tās atbilst Eiropas Parlamenta un Padomes Regulai (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Datu nodošana ārpus Eiropas Savienības un Eiropas Ekonomiskās zonas robežām iespējama tikai iepriekš to savstarpēji saskaņojot un nodrošinot atbilstošus drošības pasākumus. 
6.4. Ņemot vērā to, ka Pusēm Līgumā noteikto pienākumu veikšanai un mērķa sasniegšanai ir jāsaņem Dati, kas identificē un raksturo fiziskās personas, Puses nodrošina, ka: 
6.4.1. dati tiks apstrādāti likumīgi, godprātīgi un datu subjektiem pārredzamā veidā;
6.4.2. personas Datiem ir noteikts ierobežotas pieejamības informācijas statuss;
6.4.3. Dati tiks apstrādāti uzņemto saistību izpildei un personas datu apstrādi neveiks ar uzņemto saistību izpildi nesavietojamā veidā;
6.4.4. personas, kas Pušu vārdā apstrādā Datus, tam ir īpaši pilnvarotas un apņēmušās nodrošināt Datu konfidencialitāti;
6.4.5. Dati ir precīzi un nepieciešamības gadījumā tiks atjaunināti un tiks veikti drošības pasākumi, lai aizsargātu Datus no nejaušas, nelikumīgas iznīcināšanas, pārveidošanas, neautorizētas izpaušanas vai piekļuves, 
6.4.6. Dati tiks glabāti veidā, kas pieļauj personu identifikāciju ne ilgāk kā nepieciešams uzņemto saistību izpildei;
6.4.7. tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus;
6.4.8. e-pasta sūtījumos dokumentus, informatīvos un citus materiālus, kuros tiek iekļauta informācija par personu datiem, aizsargā ar paroli Zip arhīva formātā, izmantojot algoritmu. Paroli dokumentu atkodēšanai paziņo atsevišķi, izmantojot citu saziņas veidu, piemēram, tālruni.
6.5. Datus Puses saņem no datu subjekta likumīgā pārstāvja vai trešajām personām.
6.6. Puses apņemas nekavējoties informēt viena otru, ja tā ir saņēmusi pieprasījumu no trešajām personām vai tiesībsargājošām iestādēm izpaust Datus (ja vien tas nav aizliegts ar piemērojamajiem normatīvajiem aktiem), kā arī par datu subjekta pieprasījumu sniegt informāciju par saviem Datiem.
6.7. Puses nekavējoties, bet ne vēlāk, kā 36 stundu laikā informē viena otru, ja notikusi nesankcionēta piekļuve Datiem, Datu noplūde, neatļauta vai nejauša Datu iznīcināšana, kā arī apņemas palīdzēt viena otrai Datu aizsardzības pārkāpuma seku likvidēšanā.
6.8. Kontaktinformācija fizisko personu datu aizsardzības pārkāpuma/incidenta konstatēšanas gadījumā: 
6.8.1. Pasūtītāja e-pasts:.
6.8.2. Pakalpojuma sniedzēja e-pasts: ______________, tālr. +371 ___________.
6.9. Līguma izpildes ietvaros Pusēm savstarpēji apmainoties ar Pušu pārstāvju/kontaktpersonu identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
6.10. Katra no Pusēm apņemas informēt tās personas, kuras personas dati (piemēram, kuras norādītas kā Pušu pārstāvji/kontaktpersonas līgumā) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
7. LĪGUMA GROZĪJUMI UN IZBEIGŠANA
7.1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un Iepirkuma dokumentos noteikto mērķi), ievērojot Publisko iepirkumu likuma 61.panta prasības. Līguma izmaiņas pēc Pušu parakstīšanas kļūst par Vienošanās neatņemamu sastāvdaļu. 
7.2. Izmaiņas normatīvajos aktos var būt par pamatu atbilstošu grozījumu veikšanai Līgumā. 
7.3. Pasūtītājam ir tiesības vienpusēji lauzt Līgumu, ja:
7.3.1. Pakalpojuma sniedzējs nepilda Līgumā uzņemtās saistības. Šādā gadījumā Pasūtītājs brīdina Pakalpojuma sniedzēju vismaz 5 (piecas) darba dienas iepriekš;
7.3.2. konstatēti normatīvo aktu pārkāpumi Līguma izpildes gaitā;
7.3.3. Pakalpojuma sniedzējs ir atzīts par maksātnespējīgu vai stājies spēkā lēmums par Pakalpojuma sniedzēja likvidāciju, vai Pakalpojuma sniedzējs citādi nespēj veikt saimniecisko darbību;
7.3.4. ja Līgumu nav iespējams izpildīt tādēļ, ka Līguma izpildes laikā Pakalpojuma sniedzējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.4. Pasūtītājam ir tiesības vienpusēji atkāpties no Līguma, nosūtot Pakalpojuma sniedzējam rakstisku paziņojumu, Publisko iepirkumu likuma 64.panta pirmajā daļā noteiktajos gadījumos.
7.5. Līguma darbība var tikt izbeigta ar Pakalpojuma sniedzēju, ja Pakalpojuma kvalitāte neatbilst Pasūtītāja noteiktajām prasībām, vai arī netiek pildītas citas Iepirkuma dokumentos, Līgumā paredzētās prasības.
7.6. Rakstiski vienojoties Puses var izbeigt Līgumu citu apstākļu dēļ.
8. CITI NOTEIKUMI
8.1. Pakalpojuma sniegšanas laikā Pusēm ir saistoši šo personu norādījumi, ja vien tie nav pretrunā ar spēkā esošajiem normatīvajiem aktiem, Vienošanās noteikumiem vai šī Līguma noteikumiem: 
8.1.1. Pasūtītāja pilnvarotās personas vārds, uzvārds,_____________________, tālr.____________;
8.1.2. Pakalpojuma sniedzēja pilnvarotā personas vārds, uzvārds ____________________ , tālr._________. 
8.2. Pilnvaroto pārstāvju vai rekvizītu maiņas gadījumā Puses apņemas rakstiski par to paziņot otrai Pusei 5 (piecu) darba dienu laikā no izmaiņu iestāšanās dienas.
8.3. Par Līguma grozījumiem Puses vienojas rakstiski. Rakstiskās vienošanās par grozījumiem pievienojamas Līgumam un tās kļūst par šī Līguma neatņemamām sastāvdaļām. 
8.4. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.
8.5. Līgums sastādīts un parakstīts elektroniska dokumenta veidā, ko katra no Pusēm glabā savā lietvedībā elektroniskā dokumenta formā.
8.6. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus. Pakalpojuma sniedzēja aizstāšana ar citu pakalpojuma sniedzēju ir pieļaujama, ja Pakalpojuma sniedzēju (iepirkumā izraudzīto pretendentu) aizstāj ar citu pakalpojuma sniedzēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis pakalpojuma sniedzējs atbilst paziņojumā par līgumu vai iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta pirmajā daļā paredzētie izslēgšanas noteikumi.

